open-index/open-wikipedia-markdown huggingface dataset:
Young Money Entertainment

**Young Money Entertainment** on yhdysvaltalainen levy-yhtiö, jonka perusti Lil Wayne. Yhtiö on ollut Cash Money Recordsin merkki, ja jaettu Universal Recordsille.

## Historia
Lokakuussa 2007 Lil Wayne sanoi haastattelussa, että hän on luopunut puheenjohtajuudesta ja hänen tilalleen tulee Cortez Bryant. Myöhemmin puheenjohtajaksi valittiin Mack Caine. Räppäri Drake liittyi Young Moneyn ja Cash Money Recordsin yhteisyritykseen. 6. maaliskuuta 2010 Lil Wayne ilmoitti että räppäri Cory Gunz on uusin liittynyt artisti. Mainostaakseen heidän yhteistyö-albumiaan, Young Money lähti kiertueelle 21. joulukuuta 2009. Levy-yhtiö on julkaissut neljä #1 albumia. Ne ovat Lil Waynen *[[Tha Carter III]]* ja *I Am Not a Human Being*, *Draken Thank Me Later* ja Nicki Minajin *[[Pink Friday]]*. Heillä on ollut kolme levyä parhaiten myynneiden levyjen top 3 -listalla 2010, järjestyksessä; Draken *Thank Me Later*, Lil Waynen *[[Rebirth (Lil Waynen albumi)|Rebirth]]* ja *I Am Not A Human Being*. Vuonna 2011 Rap-Artisti T-Pain ilmoitti olevansa halukas liittymään Young Moneyn levy-yhtiöön.

## Artistit
### Nykyiset artistit
* Lil Wayne
* Drake                 
* Mack Maine            
* Tyga 
* Pj Morton
* Lil Twist
* Shanell
* Cory Gunz
* Christina Milian
* Flow
* Gouda Gouda
* Jae Millz
* Lil Chuckee
* Nicki Minaj
* Short Dawg
* T-Streets
* Torion

### Entiset artistit
* Curren$y
* Boo
* Kidd Kidd
* Omarion
* T-Pain

## Diskografia
### Albumit
* *We Are Young Money* (2009)
* *YMCMB* (tulossa)

### Singlet
* *Every Girl* (2009)
* *BedRock* (2009) – mukana Lloyd
* *Roger That* (2010)

### Muut kappaleet
* Steady Mobbin (2009)

### Levy-yhtiön julkaisemat albumit
* Lil Wayne – *[[Tha Carter IV]]* (2012)
* Lil Wayne – *[[Tha Carter III]]* (2008)
* Tyga – *No Indroduction* (2008)
* Drake – *So Far Gone* (2009)
* Lil Wayne – *[[Rebirth (Lil Waynen albumi)|Rebirth]]* (2010)
* Lil Wayne – *I Am Not A Human Being* (2010)
* Drake – *Thank Me Later* (2010)
* Nicki Minaj – *[[Pink Friday]]* (2010)
* Lil Wayne – *[[Tha Carter IV]]* (2011)
* Rasha – First Studio Album  (TBA)
Fondia

**Fondia Oy** on suomalainen liikejuridiikkaan erikoistunut, vuonna 2004 Helsingissä perustettu lakipalveluyritys. Fondian liikevaihto vuonna 2020 oli 16,4 miljoonaa euroa. Fondian henkilöstön määrä oli vuonna 2017 110 henkilöä. Fondian pääkonttori sijaitsee Helsingissä, ja sillä on toimipaikat myös kuudessa muussa kaupungissa Suomessa sekä Tallinnassa, Vilnassa, Tukholmassa, Malmössä ja Göteborgissa. Hallituksen puheenjohtajana toimii Juha Sarsama. 

Fondia listautui First North Finland markkinapaikalle keväällä 2017. Fondiasta tuli ensimmäinen pohjoismainen liikejuridiikan alan yritys, jonka osakkeet ovat julkisen kaupankäynnin kohteena.

## Yhtiön toiminta
Toimisto ei ole asianajotoimisto, koska sen rakenne ei noudata Asianajajaliiton vaatimuksia, että osakkaiden on oltava juristeja. Perustaja Saarikko Jansson on valmistunut Helsingin yliopistosta oikeustieteen kandidaatiksi. Hän oli aluksi yrityksen toimitusjohtaja, mutta siirtyi sittemmin myynnin, markkinoinnin ja viestinnän johtoon. Saarikko Janson jätti Fondian kaupallisen johtajan tehtävät vuonna 2017. Nykyisenä väliaikaisena toimitusjohtajana toimii Harri Savolainen. Fondian toimitusjohtajina ovat aiemmin toimineet muun muassa Jorma Vartia, Salla Vainio ja Leena Hellfors.

Fondia myy yrityksille LDaaS-lakiosastopalvelua eli tuotteistettuja lakipalveluita. Yritysjuridiikan alalla Fondia olikin Suomessa ensimmäinen toimija, joka tarjoaa paketoituja palveluja. Fondian palveluihin kuuluvat myös sähköiset työkalut kuten VirtuaaliLakimies-lakitietopankki. VirtuaaliLakimies on palvelu, jossa on yli 1&nbsp;700 artikkelia. Palvelu on tarjolla sekä suomeksi että englanniksi, ja vuonna 2014 se laajentui kattamaan Ruotsin.

## Palkinnot ja tunnustukset
* 2018 Fondia Oyj:n Legal Department as a Service (LDaaS) ja MyFondia -palvelu palkittiin kolmannella sijalla kansainvälisessä FT Innovative Lawyers Awards -kilpailussa
*2017 Fondia Oyj:lle myönnettiin valtakunnallinen yrittäjäpalkinto
*2016 Helsingin yrittäjät palkitsi Fondian vuoden helsinkiläisenä yrityksenä
*Managing Partners' Forumin (Lontoo) järjestämässä kilpailussa vuonna 2016 hopeamitali hyvin johdettuna asiantuntijayrityksenä.
* Financial Timesin palkinto vuonna 2015 yhtenä toimialaa eniten muuttaneista eurooppalaisyrityksistä (“Top Game Changers of the past 10 years (non-UK)).
*Suomen parhaat työpaikat -tutkimuksessa Suomen yleisessä sarjassa kolmatta vuotta perätysten 3. sijalle vuonna 2014.
*2014 Great Place to Work: Fondia tekee historiaa – jo neljättä vuotta peräkkäin Euroopan paras lakialan työpaikka

## Lähteet

## Aiheesta muualla
*Fondian kotisivut
* VirtuaaliLakimies
August Fredrik Arppe

**August Fredrik Arppe** (15. kesäkuuta 1854 Lappeenranta – 24. helmikuuta 1925 Helsinki) oli suomalainen näyttelijä, teatterinjohtaja ja ruotsin kielellä kirjoittanut näytelmäkirjailija.

Arppen vanhemmat olivat kruununvouti Karl Otto Arppe ja Maria Fredrika Pettersson. Hän pääsi ylioppilaaksi 1874 Helsingin yksityislyseosta.

Arppe opiskeli näyttämötaidetta Saksassa Dresdenissä 1877–1878 ja suoritti siellä myös ensiesiintymisensä näyttelijänä 1876. Vuosina 1879–1887 Arppe oli näyttelijänä Helsingin Ruotsalaisessa teatterissa, ja vuosina 1888–1890 hän johti omaa oopperaseuruettaan. Hän oli jatkanut opintojaan Pariisissa 1882 ja opiskellut ohjausta Saksassa 1887–1888. Oman teatteriseurueen Arppe perusti 1890. Seurue näytteli neljänä vuonna etupäässä suurimmissa Suomen maaseutukaupungeissa sekä kahtena viime vuotenaan myös Ruotsissa ja Norjassa. Sen jälkeen Arppe oli 1894–1899 Ruotsalaisen teatterin ja 1898–1903 Ruotsalaisen kotimaisen teatterin johtajana sekä sen jälkeen Ruotsalaisen teatterin toisena johtajana.  Hän oli Svenska Teaternin toimitusjohtaja 1916–1919 ja taloudenhoitajana 1919–1925.

Arppe oli naimisissa vuodesta 1879 Leipzigista kotoisin olleen Anna Doris Elisabet Winkelmannin kanssa.

## Lähteet
* 
* 

## Viitteet
Nokia 3110 Evolve

**Nokia 3110 Evolve** on matkapuhelinyhtiö Nokian kehittämä matkapuhelin vuodelta 2007. Nokia 3110 Evolve on melkein samanlainen kuin Nokia 3110 classic. Erona ovat vain tyyli, muistin tila ja muistikorttiominaisuudet.

## Ominaisuudet
* 1,3 megapikselin kamera
* Java-pelit
* Bluetooth
* Infrapuna 
* USB 2.0 -liitäntä
* Sähköposti
* Nokia Xpress -ääniviestit
* Teksti- ja multimediaviestit
* Herätyskello
* Kalenteri
* Ajastin
* Laskin 
* Sekuntikello
* Radio
* MP3-soitin, joka tukee MP3-, MP4-, AAC-, AAC+-, eAAC+-, H.263-, H.264- ja WMA-tiedostoja.
* Muistikortti paikka, max. 2 Gt:n muistikortille.

## Muuta tietoa
* Paino 87 grammaa
* Tilavuus 72 cm3
* Mitat ovat 108,5 × 45,7 × 15,6 mm
* Puheaikaa jopa 4 tuntia
* Valmiusaikaa jopa 370 tuntia
* Näytössä on 262&nbsp;000 värillä varustettu 128 × 160 pikselin näyttö

## Lähteet

* Nokia-tuoteseloste
Kinning Parkin metroasema

**Kinning Park** on Glasgow'n metron asema Kinning Parkin kaupunginosassa Clyde-joen eteläpuolella Glasgow'ssa Skotlannissa. Asema on avattu muun metrojärjestelmän tavoin vuonna 1896 ja uudistettu perusteellisesti 1970-luvun lopulla. Asema on yksi järjestelmän vähiten käytetyistä.

Aseman lähellä sijaitsee Grand Ole Opry -kantriklubi.

## Lähteet
.mw

**.mw** on Malawin Internet-maatunnus. Vuonna 2002 IANA siirrätti sen *Computer Solutions*:in omistaman *Malawi Sustainable Development Network Programme*:n ylläpitämäksi. Hinta on ensimmäisiltä kahdelta vuodelta $100 USD / vuosi, muilta $50 USD / vuosi. Verkkotunnukset rekisteröidään toiselle tai kolmannelle asteelle. Rekisteröintirajoituksia ei ole. Tunnus otettiin käyttöön 1997.

## Lähteet

## Aiheesta muualla
* IANA .mw whois 
* Rekisteröinti
Hjalmar Hammarskjöld

**Knut Hjalmar Leonard Hammarskjöld** (4. helmikuuta 1862 Tuna, Kalmarin lääni – 12. lokakuuta 1953 Tukholma) oli ruotsalainen poliitikko ja virkamies.

## Professori ja pääministeri
Hammarskjöld opiskeli Uppsalassa oikeustiedettä ja valmistui 1884 lakitieteen kandidaatiksi. Hän oli vaikuttajana valtion monella alueella. Vuonna 1891 hänet nimitettiin professoriksi Uppsalan yliopistoon. Vuosina 1901–1902 hän oli oikeusministerinä Fredrik von Otterin hallituksessa. Hammarskjöld oli uudelleen ministerinä Christian Lundebergin hallituksessa vuonna 1905. 17. helmikuuta 1914 hänestä tuli Ruotsin pääministeri Karl Staaffin erottua virastaan. Hän itse erosi 30. maaliskuuta 1917.

## Perhe
Hammarskjöld oli vuodesta 1890 naimisissa Agnes Almquistin (1866–1940) kanssa. Avioparin lapsia olivat lakitieteen kandidaatti Bo Hammarskjöld, Åke Hammarskjöld, Sten Hammarskjöld ja Dag Hammarskjöld. Hammarskjöld on haudattu sukuhautaan Uppsalan vanhalle hautausmaalle.

## Lähteet

## Aiheesta muualla
IANA

**Internet Assigned Numbers Authority** (**IANA**) vastaa maailmanlaajuisesti IP-osoitteiden ja autonomisten järjestelmien numeroiden allokoinnista, juurinimipalvelimesta, MIME-tyypeistä sekä eräistä muista Internet-protokollista ja niihin liittyvistä. IANA:a ylläpitää Internet Corporation for Assigned Names and Numbers.

IANA:a ylläpiti ensimmäisenä Jon Postel Etelä-Kalifornian yliopiston *Information Sciences Institute*:sta (ISI) Yhdysvaltain puolustusministeriön kanssa solmitun sopimuksen alla, kunnes se siirrettiin ICANN:in alaisuuteen Yhdysvaltain kauppaministeriön kanssa solmitun sopimuksen alla.

## Aiheesta muualla
* IANA:n web-sivusto
Rainbow (Mariah Careyn albumi)

**Rainbow** on yhdysvaltalaisen laulajan Mariah Careyn seitsemäs studioalbumi. Albumi julkaistiin 2. marraskuuta 1999, ja se oli ensimmäisellä listaviikollaan Billboard 200 -listan sijalla kaksi. *Rainbow* on myynyt kolminkertaista platinaa, ja maailmanlaajuisesti sitä on myyty peräti kymmenen miljoonaa kappaletta.

Albumia työsti laaja tuottaja- ja artistiryhmä, johon kuului monia 1990-luvun lopun merkittävimmistä musiikkivaikuttajista. *Rainbow*-albumilla vieraili lukuisia artisteja, kuten Jay-Z, Missy Elliott, Snoop Dogg, Usher ja Joe, sekä poikabändi 98 Degrees. Albumi oli ehdolla vuonna 2000 "Vuoden pop-albumi" -kategoriassa Japan Gold Disc Awardsissa.

## Raidat
# "Heartbreaker" (feat. Jay-Z) 4:46
# "Can't Take That Away (Mariah's Theame)" 4:33
# "Bliss" 5:44
# "How Much" (feat. Usher)" :31
# "After Tonight" 4:16
# "X-Girlfriend" 3:58
# "Heartbreaker" (Remix feat. Da Brat ja Missy Elliott) 4:32
# "Vulnerability" (Interlude) 1:12
# "Against All Odds (Take a Look at Me Now" 3:25
# "Crybaby" (feat. Snoop Dogg) 5:20
# "Did I Do That?" (feat. Mystikal ja Master P) 4:16
# "Petals" 4:23
# "Rainbow" (Interlude) 1:32
# "Thank God I Found You" (feat. Joe ja 98 Degrees)
# "Theme from Mahogany (Do You Know Where You're Going To)" 3:47
# "Against All Odds (Take a Look at Me Now)" (feat. Westlife) 3:25
School Gyrls

**School Gyrls** on yhdysvaltalainen trio, johon kuuluvat Mandy Moseley, Monica Anne Parales ja Jacqueline Rae Pyles. Yhtyeen ensilevy *[[School Gyrls (albumi)|School Gyrls]]* julkaistiin 21. helmikuuta 2010.
## Aiheesta muualla

*Kotisivut
Butterfly (Mariah Careyn albumi)

**Butterfly** on yhdysvaltalaisen R&B-laulajan Mariah Careyn kuudes studioalbumi, joka julkaistiin vuonna 1997. Se koostuu R&B, pop ja hip hop -tyylilajeista ja sitä ovat olleet kirjoittamassa monet, jo Careyn aiempien albumien työryhmistä tutut henkilöt, sekä muita henkilöitä.

*Butterfly*-albumia myytiin Yhdysvalloissa lähes neljä miljoonaa kappaletta ja maailmanlaajuisesti yli 15.5 miljoonaa kappaletta, ja se oli ensimmäisellä listaviikollaan Billboard 200 -listan sijalla yksi.

## Vastaanotto

*Butterfly* nousi ensimmäisellä listaviikollaan Billboard 200 -listan sijalle yksi ja säilytti kärkipaikan viikon ajan. Kahdenkymmenen parhaan joukossa se viihtyi kahdenkymmenenyhden viikon ajan ja kokonaisuudessaan viisikymmentäviisi viikkoa. Albumia myytiin viisinkertaista platinaa ja kaksi siltä julkaistua singleä, "Honey" ja "My All" sijoittuivat Billboard Hot 100 -listan kärkeen.

Rolling Stone sanoi *Butterflyn* olevan Careyn "siirtymävaihealbumi", joka sijoitti itsensä vakaasti modernin hip hop -vaikutteisen R&B-musiikin miljööseen. Allmusic taas sanoi albumin olevan yksi Careyn parhaista.

Vuoden 1998 Grammy Awardsissa "Honey" keräsi kaksi Grammy-palkinto-ehdokkuutta, "Paras naisartistin R&B-laulusuoritus" ja "Paras R&B-laulu". "Butterfly" oli ehdolla kategoriassa "Paras naisartistin laulusuoritus". Albumi voitti Japan Gold Disc Award -palkinnon Kansainvälinen pop-albumi kategoriassa, sekä BMI:n Pop Awardsissa "Vuoden sanoittajan" -palkinnon.

## Kappaleet
# "Honey" 5:00
# "Butterfly" 4:35
# "My All" 3:52
# "The Roof (Back in Time)" 5:14
# "Fourth of July" 4:22
# "Breakdown" 4:44
# "Babydoll" 5:07
# "Close My Eyes" 4:21
# "Whenever You Call" 4:21
# "Fly Away (Butterfly Reprise)" 3:49
# "The Beautiful Ones" 6:59
# "Outside" 4:47

### <small>Kansainvälinen versio</small>
# "Honey (So So Def Radio Mix)" 3:59
# "Honey (Def Club Mix)" 6:17

### Latinalaisen Amerikan versio
# "Mi Todo" 3:52

## Singlet
# "Honey"
# "Butterfly"
# "Breakdown"
# "My All"
# "The Roof (Back in Time)"
Šikaani

**Šikaani** () on urheilussa tarkoituksella rakennettu hidastusmutka, johon tultaessa urheilijan on pakko hidastaa vauhtiaan. Šikaanit ovat yleensä jyrkkiä ja s-kirjaimen muotoisia.

Virtuaalinen šikaani on alue, jossa kilpailijan on hidastettava tiettyyn nopeuteen. Virtuaalisella šikaanilla korvataan esimerkiksi heinäpaaleista rakennetut väliaikaiset hidasteet, jolla hidastetaan autoja pitkillä suorilla tai erityisen vaarallisissa paikoissa. Virtuaalisten šikaanien käyttöön rallissa vaikutti tapaus, jossa traktori oli reitillä kesken kilpailun.

## Lähteet

## Aiheesta muualla
Timo Laitinen

**Timo Sakari Laitinen** (s. 12. huhtikuuta 1958 Helsinki) on suomalainen juristi, Valtiokonttorin entinen pääjohtaja ja Suomen Liikunta ja Urheilu SLU ry:n entinen puheenjohtaja.

## Elämä
Laitinen toimi Valtiokonttori pääjohtajana vuosina 2008-2023. Ennen nimitystä pääjohtajaksi Laitinen toimi viisi vuotta Valtiokonttoriin Vakuutustoimialan toimialajohtajana. Sitä ennen hän toimi Talent Partnersin toimitusjohtajana sekä työskenteli Pohjola-yhtiöissä. Laitisella on myös paljon luottamustoimia ja hän on ollut aktiivinen vaikuttaja suomalaisessa liikunta- ja urheilukulttuurissa. Laitinen toimi valtion yhteishankintayksikkö Hansel Oy:n ja valtion koulutusyhtiö Haus kehittämiskeskus oy:n hallituksen puheenjohtajana, Helsingin kaupungin rakentamisliikelaitoksen STARA:n johtokunnan puheenjohtajana, Työeläkevakuuttajat TELA ry:n hallituksen varapuheenjohtajana ja Urheilijoiden ammatinedistämissäätiön hallituksen jäsenenä. Laitinen oli myös huippu-urheilun strategiatyöryhmän jäsen vuosina 2009–2010. Vuosina 2004–2012 hän toimi Suomen Liikunta ja Urheilu SLU ry:n puheenjohtajana. Vuonna 2013 Laitinen oli puoli vuotta Valon (Valtakunnallinen liikunta- ja urheiluorganisaatio) puheenjohtaja. Vuosina 2014–2016 Laitinen oli Golfliiton liittohallituksen puheenjohtaja. Vuosina 2018–2019 hän toimi Suomen urheilun eettisen keskuksen SUEKin hallituksen puheenjohtajana. Laitinen toimi Metsähallituksen hallituksen puheenjohtajana kaksi kautta: 2016–2019  sekä 2019-2022.  Laitinen toimii Pääkaupunkiseudun urheiluakatemia Urhea-säätiön hallituksen puheenjohtajana, Paasikivi-seuran valtuuskunnan jäsenenä, Oulunkylän kuntoutussairaalasäätiön hallituksen puheenjohtajana, Suomen Arkkitehtuuri- ja designmuseosäätiön hallituksen puheenjohtajana, Suomen Valkoisen Ruusun ja Suomen Leijonan ritarikuntien kanslerina ja Eduskunnan palkkiovaliokunnan puheenjohtajana. 

## Yksityiselämä

Timo Laitinen on naimisissa, ja hänellä on kolme lasta.

## Lähteet
.mx

**.mx** on Meksikon Internet-maatunnus, jota ylläpitää nykyisin NIC México. **.mx**- ja **.com.mx**-päätteille ei ole rekisteröintirajoituksia. Tunnuksia on rekisteröity yli 400 000 kappaletta. Tunnus otettiin ensi kerran käyttöön 1989 ja oli jokin aika sitten jonkin aikaa poissa käytöstä.

## Aiheesta muualla
* IANA .mx whois
Sergei Lazo

**Sergei Georgijevitš Lazo** (; 7. maaliskuuta (J: 23. helmikuuta) 1894 Bessarabian läänin Orhein kihlakunnan Piatran kylä, nykyinen Moldova – toukokuu 1920 Muravjovo-Amurskajan, nykyinen Lazon asema Primorjen aluepiirissä) oli venäläinen vallankumouksellinen ja yksi Siperian ja Venäjän Kaukoidän neuvostojohtajista Venäjän kansalaissodan aikana.

Sergei Lazo syntyi aatelisperheeseen. Hän opiskeli Pietarin teknologisessa instituutissa ja Moskovan yliopistossa. Vuonna 1916 hänet kutsuttiin Venäjän armeijaan. Hän suoritti jalkaväkikoulun Moskovassa, minkä jälkeen hänet lähetettiin aliupseerina jalkaväkirykmenttiin Krasnojarskiin. Siellä hän liittyi sosialistivallankumoukselliseen puolueeseen.

Helmikuun vallankumouksen aikana Lazo pidätti Jeniseiskin läänin kuvernöörin Jakov Gololobovin. Keväällä 1917 hän saapui Pietariin Krasnojarskin neuvoston edustajana ja tapasi Leninin. Palattuaan Krasnojarskiin hän perusti paikallisen punakaartin ja osallistui Siperian neuvostojen edustajainkokoukseen. Lokakuussa 1917 hän otti vallan Krasnojarskissa, osallistui Omskin junkkerikapinan ja Irkutskin kapinan tukahduttamiseen. Sen jälkeen hänet nimitettiin Irkutskin varuskunnan päälliköksi ja kaupungin komendantiksi.

Vuoden 1918 alusta lähtien Lazo toimi Siperian neuvostojen toimeenpanevan keskuskomitean jäsenenä ja helmi-elokuussa 1918 Taka-Baikalian rintaman komentajana. Hänen johdollaan punaiset löivät atamaani Grigori Semjonovin johtamat joukot. Samaan aikaan Lazo siirtyi eserristä bolševikkipuolueeseen.

Bolševikkien menetettyä vallan Siperiassa syksyllä 1918 Lazo ryhtyi organisoimaan partisaaniliikettä, joka oli suunnattu Siperian väliaikaista hallitusta ja Koltšakin joukkoja vastaan. Syksyllä 1918 hän toimi NKP(b):n Kaukoidän komitean jäsenenä Vladivostokssa ja keväästä 1919 lähtien komensi Primorjen partisaaneja. Joulukuusta 1919 lähtien hän johti Primorjen kapinaa valmistellutta esikuntaa.

Koltšakin käskynhaltija Sergei Rozanov menetti vallan Vladivostokissa 31. tammikuuta 1920 puhjenneen kapinan seurauksena. Bolševikkien johdolla Kaukoitään muodostettiin uusi väliaikainen hallitus. Lazolla, joka onnistui saamaan paikallisen aliupseerikoulun henkilöstön pysymään puolueettomana, oli suuri merkitys kapinan onnistumisessa. Maaliskuussa 1920 hänet nimitettiin Kaukoidän väliaikaisen hallituksen sotaneuvoston varapuheenjohtajaksi ja VKP(b):n Kaukoidän byroon jäseneksi.

Huhtikuussa 1920 japanilaiset maahantunkeutujat pidättivät Lazon. Toukokuussa he luovuttivat hänet yhdessä Aleksei Lutskin ja Vsevolod Sibirtsevin kanssa Venäjän valkoiselle armeijalle. Tarinan mukaan Lazo tovereineen poltettiin kidutuksen jälkeen elävältä höyryveturin tulipesässä. Tapauksesta on olemassa myös muita versioita.

Neuvostoliitossa Lazosta muodostui legendaarinen sankarihahmo, jonka mukaan nimettiin paikkakuntia, katuja ja muita kohteita. Primorjen ja Habarovskin aluepiireissä on Lazolle nimetyt kunnallispiirit.
NIC México

**NIC México** on yleishyödyllinen organisaatio Meksikossa, joka vastaa Meksikon .mx-Internet-maatunnuksesta. Se vastaa myös *National Internet Registry*:stä (NIR), joka jakaa IP-osoitteita Meksikolaisille Internet-palveluntarjoajille. Organisaatio perustettiin helmikuussa 1989, kun *Monterrey Institute of Technology and Higher Education* sai tilauksen liittyen .mx-verkkotunnukseen. Sen päämaja sijaitsee Monterreyssä.

## Aiheesta muualla
* Organisaation web-sivut
Jousiammunta kesäolympialaisissa 1996

**Vuoden 1996 kesäolympialaisten jousiammunta** järjestettiin 28. heinäkuuta – 2. elokuuta 1996 Stone Mountainilla, Atlantan lähistöllä. Tämä oli yhdestoista kerta kun laji oli mukana olympialaisten ohjelmassa. Mukana oli 128 osanottajaa 41 eri maasta. Osanottajista miehiä oli 64 ja naisia 64. Tapahtumia oli neljä.

## Mitalistit
### Miehet

### Naiset
Etelä-Karjalan kansalaisopisto

**Etelä-Karjalan kansalaisopisto** on yksityinen säätiön ylläpitämä opisto, joka tarjoaa opetusta Lappeenrannan ja Luumäen kuntien alueella. Opisto aloitti toimintansa 1. elokuuta 2005 alueella pitkään toimineiden Lappeenrannan Työväenopiston ja Saimaan Kansalaisopiston yhdistyttyä.

Etelä-Karjalan kansalaisopisto on valtionavun alainen vapaan sivistystyön oppilaitos, joka tarjoaa opetusta muun muassa taito- ja taideaineissa, kielissä, liikunnassa, tietotekniikassa, musiikissa, filosofiassa ja yhteiskunnallisissa aineissa.

Opistossa on noin 13 000 opiskelijaa. Opistolla on kolme päätoimista opettajaa taito- ja taideaineissa ja kielissä sekä noin 150 tuntiopettajaa. Eniten tarjotaan liikunnan, kielten ja kädentaitojen opetusta.

## Aiheesta muualla
* Etelä-Karjalan kansalaisopiston verkkosivu.
Glitter (Mariah Careyn albumi)

**Glitter** on Glitter-elokuvan soundtrack ja Mariah Careyn kahdeksas albumi. Se julkaistiin 11. syyskuuta 2001, hieman ennen elokuvan ensi-iltaa.

Albumi oli Billboardin sijalla yksi ensimmäisellä listaviikollaan ja pysytteli kärjessä kolmen viikon ajan. Billboard 200 -listalla se oli sijalla seitsemän.

Lokakuussa 2001 Glitterin vahvistettiin myyneen platinaa, tosin sitä oli myyty vain 636&nbsp;000 kappaletta Yhdysvalloissa.

Marraskuussa 2018 Glitter teki historiallisen comebackin, ja kiipesi iTunes Chartin ykkössijalle, 17 vuotta albumin alkuperäisen julkaisuajankohdan jälkeen.

## Kappaleet
# "Loverboy" (Remix feat. Da Brat, Ludacris, Shawnna ja Twenty II) 4:30
# "Lead the Way" 3:53
# "If We" (Ja Rule feat. Mariah Carey ja Nate Dogg)4:20
# "Didn't Mean to Turn You On" 4:54
# "Don't Stop (Funkin' 4 Jamaica)"  (feat. Mystikal)3:37
# "All My Life" 5:09
# "Reflections (Care Enough)" 3:20
# "Last Night a DJ Saved My Life" (feat. Busta Rhymes, Fabolous ja DJ Clue)6:43
# "Want You" (feat. Eric Benét) 4:43
# "Never Too Far" 4:21
# "Twister" 2:26
# "Loverboy" (feat. Cameo) 3:49
# "Loverboy" (MJ Cole Main Remix Radio Edit) 4:13

## Lähteet
Mihail Koltsov

**Mihail Jefimovitš Koltsov** (, oikea sukunimi *Friedland*, Фри́длянд; 12. kesäkuuta (J: 31. toukokuuta) 1898 Kiova – 2. helmikuuta 1940 Moskova) oli neuvostoliittolainen lehtimies ja kirjailija.

Mihail Koltsov syntyi juutalaisen käsityöläisen perheeseen. Hän opiskeli Pietarin psykoneurologisessa instituutissa ja alkoi kirjoittaa lehtiin vuonna 1916. Hän osallistui helmikuun ja lokakuun vallankumouksiin ja liittyi bolševikkipuolueeseen vuonna 1918.

Vuodesta 1922 lähtien Koltsov työskenteli *[[Pravda]]n* kolumnistina. Hän oli perustamassa ja toimitti vuodesta 1923 *[[Ogonjok]]* -aikakauslehteä, työskenteli pilalehtien *Tšudak* (1928–1930) ja *[[Krokodil]]* (1934–1938) sekä Maksim Gorkin kanssa *Za rubežom* -lehden toimittajana (1932–1938). Vuosina 1936–1937 hän toimi kirjeenvaihtajana Espanjan sisällissodassa. Vuonna 1938 hänet valittiin Venäjän SFNT:n korkeimman neuvoston edustajaksi ja Neuvostoliiton tiedeakatemian kirjeenvaihtajajäseneksi.

Koltsov oli yksi aikansa merkittävimpiä neuvostoliittolaisia lehtimiehiä, joka kirjoitti uransa aikana noin 2000 artikkelia. Erityisesti hänet tunnetaan ajankohtaisista ja terävistä pakinoistaan, jotka vuosien 1928 ja 1936 välillä ilmestyivät kolmesti koottuina teoksina. Espanjan sisällissotaa käsittelee kokoelma *Ispanski dnevnik* (”Espanjan päiväkirja”, 1938).

Koltsov pidätettiin Stalinin vainojen aikana joulukuussa 1938. Hänet ammuttiin syytettynä vakoilusta ja osallisuudesta terroristijärjestön toimintaan. Koltsovin maine palautettiin vuonna 1954.

## Suomennettu teos
* (M. Koljtsov). *Tahdon lentää*. Suom. Lea Helo. Leningrad: Kirja, 1933.

## Lähteet

## Aiheesta muualla
* Kratkaja literaturnaja entsiklopedija
.my

**.my** on Malesian Internet-maatunnus, jota ylläpitää MYNIC (*Malaysia Network Information Centre*) ja sponsoroi MIMOS Berhad. Rekisteröinti edellyttää malesialaisuutta. Tunnus otettiin käyttöön 1987.

## Aiheesta muualla
* IANA .my whois
Jukka Pekkala

**Ari Jukka Pekkala** (s. 24. maaliskuuta 1957) on suomalainen liikunta- ja urheilualan johtaja, joka nuorempana kilpaili yleisurheilussa.

Vuodesta 2001 alkaen Pekkala on työskennellyt Suomen Liikunta ja Urheilu SLU ry:n pääsihteerinä. Syyskuussa 2010 Pekkala aloitti Huippu-urheilun muutostyöryhmän vetäjänä. Työryhmän loppuraportti julkistettiin joulukuussa 2012.

Jukka Pekkalan päälaji aktiiviurheilijana oli seiväshyppy. Hänen ennätyksensä on vuonna 1981 hypätty 515&nbsp;cm. Hänelle on myönnetty sotilasansiomitali vuonna 2007 ja opetus- ja kulttuuriministeriön ansioristi vuonna 2008.

## Lähteet

* 

### Viitteet
.mz

**.mz** on Mosambikin Internet-maatunnus, jota ylläpitää Universidade Eduardo Mondlane. Rekisteröinnit tehdään tunnusten **.ac.mz**, **.co.mz**, **.org.mz**, **.gov.mz** ja **.edu.mz** alle. Tunnus otettiin käyttöön 1992. Rekisteröinti edellyttää toimivaa nimipalvelinta.

## Aiheesta muualla
* IANA .mz whois 
* Tunnusten hyväksyntä
Jesus College (Oxford)

**Jesus College** on yksi Oxfordin yliopiston 38&nbsp;collegesta. Se sai kuninkaallisen erioikeuden ja nimen *Jesus College in the University of Oxford of Queen Elizabeth's Foundation* 27. kesäkuuta 1571. Se on Oxfordin collegeista ainoa, joka perustettiin kuningatar Elisabet I:n aikana.

Jesus Collegella on läheiset suhteet Walesiin. Perustutkinto-opiskelijoista 15&nbsp;% on walesilaisia. Hugh Aprice oli yksi collegen perustajista ja walesilaisen St David'sin katedraalin rahastonhoitaja. Walesin kansallispäivän eli Pyhän Davidin päivän vietto kuuluu collegen jokavuotisiin perinteisiin.

## Kuuluisia alumneja
*T. E. Lawrence eli Arabian Lawrence, kirjoittaja
*Harold Wilson, Yhdistyneen kuningaskunnan pääministeri

## Lähteet

## Aiheesta muualla
Eduard Hil

**Eduard Anatoljevitš Hil** (, 4. syyskuuta 1934 Smolensk, Neuvostoliitto − 4. kesäkuuta 2012 Pietari, Venäjä) oli venäläinen laulaja (baritoni), joka on saanut Venäjän kansantaiteilijan arvonimen. Hän oli erittäin suosittu Neuvostoliitossa 1960- ja 1970-luvuilla, ja  esiintyi yli 80 eri maassa. Hänen esittämästään, vuonna 1976 televisiolle taltioidusta sanattomasta rallatuksesta *Ja otšen rad, ved ja, nakonets, vozvraštšajus domoi* (, ) tuli vuonna 2010 YouTube-hitti, jonka seurauksena Hil sai lempinimen ”Mr. Trololo”. Kappaleeseen kuului alun perin sanat ja se oli kuvaus cowboysta matkalla preerialta kotiinsa, mutta neuvostosensuurin takia sanat piti poistaa. 

Hil suoritti tutkintonsa Pietarin konservatoriossa. Vuonna 1965 hän ylsi Intervision laulukilpailuissa toiselle sijalle. Arvostetuin oli kuitenkin hänelle vuonna 1974 myönnetty Venäjän kansantaiteilijan palkinto.

Huhtikuussa 2012 Hil sai aivoinfarktin ja joutui sairaalaan.  Hän oli koomassa ja sai pysyviä aivovaurioita. Hän menehtyi 4. kesäkuuta 2012.

## Lähteet

## Aiheesta muualla
*Viralliset sivut 
*trololololololololololo.com  (Alkuperäinen tv-taltiointi)
The Last Guardian

**The Last Guardian** (, suorasti käännettynä ”Trico, ihmisiä syövä kotka”) on genDESIGNin kehittämä toimintaseikkailupeli, jonka Sony Computer Entertainment julkaisi PlayStation 4:lle joulukuussa 2016. Se on epäsuora jatko-osa peleille *[[Ico]]* ja *[[Shadow of the Colossus]]*.

Pelin on suunnittelut ja ohjannut japanilainen Fumito Ueda. Hänet tunnetaan tavastaan luoda tyyliteltyjä, temaattisia sekä pelattavuudeltaan omaperäisiä pelejä.

## Kehitys
Pelin kehitys aloitettiin vuonna 2007. Ensimmäiset konseptivideot *The Last Guardianista* julkaistiin toukokuussa 2009, mutta peli esiteltiin viikkoja myöhemmin myös E3-messuilla. Vuoden 2015 E3-messuilla peli esiteltiin uudelleen ja sen ilmoitettiin ilmestyvän vuonna 2016. *The Last Guardian* julkaistiin lopulta 7. joulukuuta 2016 PlayStation 4:lle. Peliä kehitettiin noin yhdeksän vuotta, mikä tekee siitä yhden pisimpään kehitetyistä videopeleistä. 

Peliä kehitti alun perin Team ICO, ja peli oli tarkoitus julkaista PlayStation 3:lle.

## Pelaaminen
*The Last Guardianissa* pelaaja ohjaa nuorta poikaa ja Trico-nimistä otusta, jotka yrittävät yhdessä paeta linnasta. Pelaaminen vaatii ongelmien ratkaisua ja tasohyppelyä. Myös Tricon tunteiden tulkinta on tärkeää, sillä Trico auttaa liikkumisessa sekä vartijoiden päihittämisessä.

## Tarina
Kotikylästään napattu nuori poika herää haavoittuneen Trico-nimisen otuksen kanssa valtavassa linnassa olevasta luolasta. Trico on iso tynnyreitä syövä koiramainen eläin, jolla on siivet. Vaikka Trico vaikuttaa aggressiiviselta, poika vapauttaa sen kahleista ja parantaa sen haavat. Poika ja Trico ystävystyvät ja yrittävät paeta yhdessä linnasta. Trico on itsepäinen, eikä varsinkaan alussa tottele poikaa. Rakennuksessa on myös vartijoita, jotka yrittävät estää pojan paon.

## Vastaanotto

*The Last Guardian* sai pääosin hyvän vastaanoton. Sitä kehuttiin hyvistä graafiikoista ja Tricon samaistuttavuudesta. Peliä moitittiin huonoista kontrolleista ja outoihin suuntiin osoittavasta kamerasta.

Respawn.fin arvostelija Kristian Eloluoto kuvaili peliä graafisesti näyttäväksi ja tarinallisesti todella hyväksi. GameSpot arvostelija Peter Brown kehui peliä hyvästä graafikasta ja sen tarjoamista lämpimistä hetkistä. Hän kuitenkin kritisoi peliä ajoittaisesta hidastelusta. V2.fin arvostelija Kati Alha kehui peliä hyvästä tunnelmasta ja Tricon luomisesta todella elävän oloiseksi. Hän moitti peliä huonoista kontrolleista ja toisinaan oudoista kamerakulmista. Tiltin arvostelija Markus Mesiä suhtautui peliin negatiivisesti. Hän moitti pelin kameraa, tasoloikan toimivuutta, hahmoja ja vanhentuneen näköistä ulkoasua. Kokonaisuutena hän kuvaili peliä kaameaksi, mutta kehui sen musiikkia. Dome.fin arvostelija Juho Anttila kuvasi pelin ääniä tyylikkäästi hoidetuiksi ja kehui Tricon hyvää animointia. Hän moitti peliä huonoista kontroilleista ja töksähtelevyydestä.

## Lähteet

## Aiheesta muualla
* 
* Virallinen verkkosivusto
Työsuojelutoimikunta

**Työsuojelutoimikunta** valitaan yritykseen, jossa työskentelee säännöllisesti vähintään 20 työntekijää. Työsuojelutoimikuntaan kuuluu vähintään 4 henkilöä: työnantajan edustaja, toimihenkilöiden edustaja ja kaksi työntekijöiden edustajaa. Toinen työntekijöiden edustajista on työsuojeluvaltuutettu.

Työsuojelutoimikunta toimii johdon, toimihenkilöiden ja työntekijöiden yhteistyöelimenä, joka tarkkailee työolojen tilaa ja kehitystä ja edistää niitä. Toimikunnan tehtäviin kuuluu myös työsuojelun toimintaohjelman laadinta, valvoa työterveyshuoltoa sekä työsuojelukoulutusta ja perehdytystä.

Työnantajan on ilmoitettava työsuojeluhenkilörekisteriin työsuojelupäällikön, työsuojeluvaltuutetun ja varavaltuutetun, työsuojelutoimikunnan tai vastaavan elimen jäsenten sekä työsuojeluasiamiesten tiedot.
Swarm!

**Swarm!** on Torture Killerin toinen studioalbumi, joka julkaistiin 21. helmikuuta 2006. Albumilla laulaa Cannibal Corpsen entinen laulaja Chris Barnes, joka jätti Torture Killerin sopuisissa merkeissä 2008.

## Kappaleet
#
#
#
#
#
#
#
#
#
#

## Kokoonpano
* Chris Barnes – laulu
* Tuomas Karppinen – kitara
* Jari Laine – kitara
* Tuomo Latvala – rummut
* Kim Torniainen – basso

## Arvostelut
* Chronicles of Chaos: 8/10
* Exclaim!: *positiivinen*
* Imperiumi.net: 
* Soundi: 

## Lähteet

## Aiheesta muualla
* 
*
Eileen Abad

**Eylin Antonieta Pérez Arguinzones** (s. 15. marraskuuta 1973 Caracas, Venezuela) on venezuelalainen näyttelijä, joka on muun muassa esittänyt Isabellaa sarjassa *[[Los misterios del amor]]*. 

Eylin Antonieta on ottanut käyttöön kutsumanimensä "Eileen", sukunimi "Abad", taas saattaa olla lyhenne hänen äitinsä tyttönimestä: Arguinzones.

## Filmografia

* Por estas calles (1992)
* Antes de morir (1995)
* Amores de fin de siglo (1995)
* Tokyo-paraguaipoa (1996)
* Salserín (1997)
* Contra viento y marea – La nena (1997)
* Piel – Tupi (1998)
* Niña mimada – Patricia Echegaray (1998)
* El amor de mi Vida – Patricia (1998) 
* Besos prohividos – Florencia (1999)
* Calypso – Yolanda Pujol de Martínez (1999) 
* Angelica pecado – Malena Valleja (2000)
* La soberana – Ana Ozores (2001)
* Mambo y canela – Vicky (2002)
* Negra Consentida – Isadora Russián (2004)
* La Tormenta – Valentina Ayala (2005)
* Arroz con Leche – Belén (2008)
* Condesa por Amor – Ana Paula (2009)
* Los misterios del Amor – Isabella (2009)

## Aiheesta muualla
*
Alejandro Falla

**Alejandro Falla** (s. 14. marraskuuta 1983 Cali) on kolumbialainen tennispelaaja. Hän siirtyi ammattilaiseksi vuonna 2000. Parhaimmillaan hän on ollut ATP-listan sijalla 50 toukokuussa 2012.

## Tennisura
Falla pääsi finaaliin vuoden 2006 toisessa turnauksessaan Mexico City Challenger -turnauksessa. Huhtikuussa hän voitti Bogotán haastajaturnauksen. Ranskan avoimissa hän pääsi toiselle kierrokselle voitettuaan Justin Gimelstobin, kunnes hävisi Roger Federerille turnauksen toisella kierroksella. Muutama viikko myöhemmin Wimbledonissa hän voitti Nikolai Davydenkon neljän erän ottelussa. Toisella kierroksella hän hävisi Philipp Kohlschreiberille myös neljän erän ottelussa. Yhdysvaltain avoimissa hän pääsi toiselle kierrokselle voitettuaan Juan Martín del Potron. Toisella kierroksella tuli tappio Dmitri Tursunovia vastaan.

Vuonna 2010 Wimbledonissa Falla oli tekemässä jättiyllätystä avauskierroksella ykköseksi sijoitettua Roger Federeriä vastaan. Falla voitti kaksi ensimmäistä erää ja syötti ottelun voitosta neljännessä erässä tilanteessa 5–4, mutta ei pystynyt hyödyntämään ottelussa lukuisia ottelupallojaan, ja voiton vei lopulta viiden erän kamppailussa Federer luvuin 7–5, 6–4, 4–6, 6–7(1), 0–6.

Vuoden 2011 Ranskan avoimissa Falla selviytyi ensimmäisen kerran Grand Slam -turnauksessa neljännelle kierrokselle. Neljännen kierroksen ottelussa hän hävisi viisieräisen ottelun Juan Ignacio Chelaa vastaan.

## Aiheesta muualla

* Alejandro Falla ATP:n sivuilla
Visa Koiso-Kanttila

**Visa Koiso-Kanttila** (s. 14. tammikuuta 1970 Oulu) on suomalainen elokuvaohjaaja. Hän on valmistunut Turun taideakatemiasta 1996 ja opiskellut dokumenttielokuvan ohjausta The New School Universityssä ja Film Video Artissa New Yorkissa sekä Taideteollisessa korkeakoulussa. Hänen dokumenttinsa ovat voittaneet useita elokuvapalkintoja. Koiso-Kanttila on myös elokuvatuotantoyhteisö Elefantin jäsen. Hän ohjaa ja tuottaa elokuvansa yhteistyönä vaimonsa ja kollegansa Iiris Härmän kanssa.

## Tuotanto
Koiso-Kanttilan dokumenttielokuvat ovat olleet hyvin raadollisia. Hän on käsitellyt tuskaisia aiheita kuten naisvangit, lähiönuoret, kulttuurien kohtaamiseen liittyvät ongelmat ja aseistakieltäytyminen. Hän on tehnyt myös henkilökohtaisen dokumenttielokuvan omasta isästään, ja esiintyy itse elokuvassa.

Vuonna 2010 Koiso-Kanttila palkittiin elokuvastaan *[[Miehen kuva (vuoden 2010 elokuva)|Miehen kuva]]* Tasa-arvoasiain neuvottelukunnan Miehen työ -palkinnolla. Isältä pojalle (2004), Talvinen matka (2007) ja Miehen kuva (2010) muodostavat suomalaisista miehistä ja pojista kertovan trilogian.

## Elokuvat

### Ohjaukset
* *Miesten koulu*, dokumentti, (1994)
* *Tuomittu*, dokumentti, (1996)
* *Karkotetut*, dokumentti, (1997)
* *Insha Allah - Jos Jumala suo*, dokumentti, (1999)
* *Viimeistä päivää*, dokumentti, (2000)
* *Aktivisti*, dokumentti, (2000)
* *[[Isältä pojalle (vuoden 2004 elokuva)|Isältä pojalle]]*, dokumentti, (2004)
* *[[Talvinen matka]]*, dokumentti, (2007)
* *Meaning of Life* (*Elämän tarkoitus*), dokumenttielokuva, (2008)
* *[[Miehen kuva (vuoden 2010 elokuva)|Miehen kuva]]*, dokumentti, (2010)
* *[[Kaiken se kestää (suomalainen elokuva)|Kaiken se kestää]]*, fiktio, (2017)

### Muut
* *Koulu tanssii*, dokumentti, (1994, leikkaus, kuvaus)
* *Liisa*, fiktio, (1995, työryhmä)
* *Synti*, dokumentti, (1996, valomies, järjestäjä, kuvaussihteeri)
* *Kaverit*, fiktio, (1996, valaisu)
* *Kuoleman kasvot*, dokumentti, (2003, kamera-assistentti)
* *Huomisen muistoja*, dokumentti, (2004, tuottaja)
* *Elää ja palaa*, dokumentti, (2007, kuvaus, tuottaja)

## Lähteet

## Aiheesta muualla
*
Cha Jong-hyok

**Cha Jong-hyok** (s. 25. syyskuuta 1985 Pjongjang, Pohjois-Korea) on pohjoiskorealainen jalkapalloilija. Pääosin puolustajana pelaava Cha edustaa Sveitsin pääsarjassa Wiliä.

## Maajoukkueura
Cha on pelannut Pohjois-Korean maajoukkueessa vuodesta 2005 alkaen. Hän pelasi muun muassa Pohjois-Korean joukkueen kapteenina vuoden 2008 kesäolympialaisten karsinnoissa, jonne maa ei kuitenkaan päässyt. Sittemmin Cha valittiin Pohjois-Korean joukkueeseen vuoden 2010 MM-kisoihin.

## Lähteet
* National Football Teams
.na

**.na** on Namibian Internet-maatunnus, jonka hallinnoinnista vastaa Namibian Network Information Centre. Rekisteröintirajoituksia ei ole. Tunnus otettiin käyttöön 1991.

## Lähteet

## Aiheesta muualla
* IANA .na whois
New Orleans Rhythm Kings

**New Orleans Rhythm Kings** oli yhdysvaltalainen jazzyhtye New Orleansista. Yhtye aloitti vuonna 1922 nimellä **Friar’s Society Orchestra** Chicagon Friar’s Club -yökerhon orkesterina ja muutti nimensä New Orleans Rhythm Kingsiksi vuonna 1923 menetettyään paikan yökerhossa. Yhtye soitti yhdessä vuoteen 1925 asti ja hajosi kornetisti Paul Maresin luovuttua muusikon urasta. Pasunisti George Brunies järjesti vuosina 1934 ja 1935 kaksi nauhoitussessiota samannimisellä yhtyeellä, mutta nauhoituksissa ei ollut Bruniesin lisäksi mukana muita alkuperäisjäseniä. Yhtyeen tunnetuiksi tekemiä jazzstandardeja ovat ”Farewell Blues”, ”Panama”, ”That’s a Plenty”, ”Tin Roof Blues” ja ”Bugle Call Rag”.

## Alkuperäinen kokoonpano

*Paul Mares – kornetti
*Leon Roppolo – klarinetti
*George Brunies – pasuuna
*Jack Pettis – saksofoni
*Arnold Loyocano – kontrabasso
*Lew Black – banjo
*Elmer Schoebel – piano
*Frank Snyder – rummut

## Lähteet
Charmbracelet

**Charmbracelet** on Mariah Careyn yhdeksäs studioalbumi. Albumi julkaistiin 3. joulukuuta 2002, ja sen julkaisi Island Records. Carey teki tälläkin kertaa yhteistyötä lukuisten artistien kanssa, muun muassa Jay-Z:n ja Kelly Pricen kanssa. *Charmbracelet*, kuten *[[Glitter (albumi)|Glitter]]*, ei kerännyt erityisen hyviä arvosteluja, esimerkiksi Allmusic ja Rolling Stone antoivat albumille vain kaksi tähteä viidestä.

Virgin Records oli purkanut Careyn levytyssopimuksen ja perunut 80 miljoonan dollarin sopimuksen, jota yritys oli tarjonut Careylle, kun Careyn kaksi edellistä albumia ja *[[Glitter (elokuva)|Glitter]]*-elokuva eivät myyneet odotusten mukaisesti ja pettymysten jälkeen Careyn julkinen kuva oli romahtanut. Carey oli joitakin kuukausia ilman levy-yhtiötä, kunnes hän solmi levytyssopimuksen Island Recordsin kanssa.

Albumi oli ensimmäisellä listaviikollaan Billboard 200 -listan sijalla kolme, ja sitä myytiin ensimmäisen viikon aikana yli 241 000 kappaletta. *Charmbracelet* pysytteli kahdenkymmenen parhaan joukossa vain kolme viikkoa ja listalla kaiken kaikkiaan kaksikymmentäkolme viikkoa.

Ensimmäinen *Charmbracelet*-albumilta julkaistu single oli "Through the Rain", mutta koska kappale ei menestynyt kovin hyvin, levy-yhtiö valitsi nopeasti uuden julkaistavan singlen, "The One". Laulua ei kuitenkaan soitettu radiossa merkittävästi, joten viime hetkellä toiseksi singleksi päätettiin valita "Boy (I Need You)".

Välttävistä myyntiluvuista johtuen Carey päätti tehdä kiertueen, mistä tuli Careyn siihen astisen uran suurin. Charmbracelet World Tour: An Intimate Evening with Mariah Carey -kiertue kesti yli kahdeksan kuukautta ja se koostui yli kuudestakymmenestä esiintymisestä monessa eri maassa. Massiivisesta kiertueesta huolimatta albumin myyntiluvut putosivat.

*Charmbracelet*-albumia myytiin Yhdysvalloissa 1,2 miljoonaa kappaletta, eli platinaan oikeuttavan määrän.

## Kappaleet
# "Through The Rain" 4:40
# "Boy (I Need You)" (feat. Camero) 5:09
# "The One" 4:03
# "Yours" 5:06
# "You Got Me" (feat. Jay-Z ja Freeway)4:20
# "I Only Wanted" 3:35
# "Clown" 3:20
# "My Saving Grace" 4:08
# "You Had Your Chance" 4:19
# "Lullaby" 4:55
# "Irresistible (Westside Connection)" 4:22 
# "Subtle Invitation" 4:19
# "Bringin' on the Heartbreak" 4:31
# "Sunflowers for Alfred Roy" 2:56
# "Through the Rain" (feat. Kelly Price ja Joe) 3:34

### Bonusraidat
# "Miss You" (feat. Jadakiss) 5:09
# "I Know What You Want" (feat. Busta Rhymes & Flipmode Squad) 4:44

### Kiertueversion bonusraidat
# "There Goes My Heart" 4:11
# "I Know What You Want" (feat. Busta Rhymes & Flipmode Squad ) 4:44
# "Got a Thing 4 You" (feat. Da Brat & Elephant Man) 5:02
# "The One" (feat. Bone Crusher) 4:38
# "Through the Rain" (musiikkivideo)
# "Boy (I Need You)" (musiikkivideo)
Nappimalli

**Nappimalli** on Stuart Kauffmanin ajatus siitä, miten yksinkertaisesta systeemistä tulee mutkikas. Kaufman havainnollistaa ajatustaan laittialle sirotelluilla napeilla. Nappimallissa lattialla hujan hajan olevien nappien yhdistely toisiinsa langoilla johtaa äkkiä
mutkikkaan nappirakenteen syntyyn. Oletetaan, että lattialle heitetään vaikkapa 10000 nappia. Yhdistetään kaksi mielivaltaisesti valittua nappia langoilla. Näin on saatu yksinkertainen "systeemi", nappipari. Kun nappipareja yhdistellään edelleen, alkaa nappeihin ilmestyä lankoja, ja tässä mallissa voi yhdistellä vapaasti jo niihinkin nappeihin, joihin on vedetty langat. Näin alkaa syntyä "mutkikkaampia systeemejä", joissa on "monia osia" eli monia nappeja eri langoin toisiinsa yhdistellyin. Koko nappikokonaisuuden mutkikkuutta mitataan nyt suurimman toisissan yhdistetyn nappiryhmän koolla. Alussa suurimman nappiryhmän koko näyttää kasvavan hitaasti, mutta kun noin puolet napeista on yhdistelty toisiinsa nappipareja yhdistävillä langoilla, suurimman nappiryhmän koko alkaa kasvaa räjähdysmäisesti. Teoreettisesti nappisysteemin kompleksisuus, mutkikkuus kasvaa ja systeemi siirtyy äkkiä nappipareja lisättäessä tilasta, faasista toiseen. Ensimmäinen tila oli yksinkertainen, toinen mutkikas. Ensimmäisessä tilassa oli pieniä nappiryhmiä, toisessa yksi suuri nappiryhmä. Kun puolenvälin paikkeilla suhteellisen harvoja nappipareja on yhdistelty, räjähdysmäinen suurimman nappiryhmän kasvu hidastuu ollen pian taas yhtä hidasta kuin alussa.

Kauffman käyttää mallia itseorganisoituvien järjestelmien vertauskuvana.

## Lähteet
Anthony Berkeley Cox

**Anthony Berkeley Cox** (1893–1971) oli englantilainen rikoskirjailija. Hän kirjoitti usealla salanimellä, joita olivat muun muassa Francis Iles, Anthony Berkeley ja A. Monmouth Platts. Berkeley irtautui salapoliisiromaanin tavanomaisista säännöistä ja loi oman menetelmänsä jännityksen luomiseksi.

## Teoksia

* *Vakain tuumin ja harkiten* (*Malice Aforethought*, 1931, suom. 1957)
* *[[Rakkaani, paholainen]]* (*Before the Fact*, 1932, suom. 1962)

## Lähteet
*
The Emancipation of Mimi

**The Emancipation of Mimi** on Mariah Careyn kymmenes studioalbumi, ja se julkaistiin 4. huhtikuuta 2005. Albumi keskittyy muutamiin R&B:n sukuisiin musiikkityyleihin, ja sen tyyli vaihtelee 1970-luvun retrosoulista quiet stormiin, gospeliin ja niin edelleen. *The Emancipation of Mimi* keräsi kriitikoilta melko positiivisia arvosteluja, esimerkiksi *[[Blender]]*-lehti antoi sille neljä tähteä viidestä ja *[[USA Today]]* kolme ja puoli neljästä. *[[The Guardian]]* -lehden Caroline Sullivan sanoi, että *The Emancipation of Mimin* laulut olivat Mariah Careyn ensimmäiset laulut, joita hän voisi kuunnella uudelleen ilmaiseksi.

*The Emancipation of Mimi* voitti vuonna 2006 "Tämän hetken paras R&B-albumi" Grammy-palkinnon. Albumi nousi myös suoraan Billboard 200 -listan kärkeen ensimmäisellä listaviikollaan, ja siitä tuli vuoden 2005 myydyin albumi Yhdysvalloissa, kun sitä myytiin yli 5 900 000 kappaletta. *The Emancipation of Mimi* olikin Careyn myydyin albumi Yhdysvalloissa sitten *[[Daydream]]*-albumin.

Albumin kappaleita alettiin työstää jo Careyn Charmbracelet World Tour -kiertueen aikana vuoden 2004 alussa. Koska hänen entinen ohjaajansa Lyor Cohen oli siirtynyt Island Recordsilta Warner Bros. Records -levy-yhtiöön, L. A. Reid korvasi tämän.

## Raidat
# "It's Like That" 3:23
# "We Belong Together" 3:21
# "Shake It Off" 3:52
# "Mine Again" 4:01
# "Say Somethin'" (feat. Snoop Dogg) 3:44
# "Stay the Night" 3:57
# "Get Your Number" (feat. Jermaine Dupri) 3:15
# "One and Only" (feat. Twista) 3:14
# "Circles" 3:30
# "Your Girl" 2:46
# "I Wish I Knew" 3:34
# "To the Floor" (feat. Nelly)
# "Joy Ride" 4:03
# "Fly Like a Bird" 3:52

### <small>Bonusraidat</small>
# "Sprung" 3:26
# "Secret Love" 3:09
Alex Tobin

** Alexander Mark Tobin ** (s. 3. marraskuuta 1965) on entinen jalkapalloilija. Hän on pelannut 87  A-maaottelua Australian joukkueessa, joista useimmat kapteenina. Tämä oli aikoinaan Australian ennätys. 

## Ura
Tobin pelasi koko seurajoukkueuransa Australiassa. Suurimman osan ajasta hän edusti Adelaide Cityä puolustajana.

## Alex Tobin -mitali
Vuonna 2008 Australian ammattijalkapalloilijoiden yhdistys perusti Alex Tobin -mitalin, joka myönnetään vuosittain pelaajalle, tai entiselle pelaajalle, jolla on samoja ominaisuuksia Tobinin kanssa, kuten johtajuus, sitoutuminen ja omistautuminen jalkapallolle. Kaksi ensimmäistä voittajaa ovat olleet Joe Marston ja Johnny Warren.

## Lähteet
Ingemar

**Ingemar** on germaaninen miehen etunimi, josta on käytössä myös lyhempi muoto **Ingmar**. Nimen alkuosana on germaanisen jumalan nimi Ing, loppuosa merkitsee suojelijaa tai vartijaa.. 

Suomessa nimi Ingemar on 1900-luvun alusta vuoden 2019 loppuun mennessä annettu Digi- ja väestötietoviraston tietojen mukaan 853 miehelle ja muutamalle naiselle. Nimi Ingmar on annettu 2&nbsp;343 henkilölle, jotka kaikki ovat miehiä. Suomenruotsalaisen kalenterin mukaan Ingemarin ja Ingmarin sekä myös Ingen nimipäivä on 21. kesäkuuta.

## Tunnettuja Ingemareja

* Ingemar Andersson (1928–1992), ruotsalainen meloja 
* Ingemar Hedberg (1920–2019), ruotsalainen ratameloja ja olympiamitalisti
* Ingemar Hedenius (1908–1982), ruotsalainen filosofi
* Ingemar Johansson (1924–2009), ruotsalainen kilpakävelijä ja olympiamitalisti
* Ingemar Johansson (1932–2009), ruotsalainen nyrkkeilijä 
* Ingemar Mundebo (1930–2018), ruotsalainen poliitikko
* Ingemar Skogö (1949–2019), ruotsalainen virkamies ja Västmanlandin läänin maaherra 2009–2015
* Ingemar Stenmark (s. 1956), ruotsalainen alppihiihtäjä
* Ingemar Teever (s. 1983), virolainen jalkapalloilija

## Tunnettuja Ingmareja

* Ingmar Bengtsson (1920–1989), ruotsalainen musiikkitieteilijä ja pianisti
* Ingmar Bergman (1918–2007), ruotsalainen elokuvaohjaaja ja -käsikirjoittaja, teatteriohjaaja ja kirjailija
* Ingmar Björkman (s. 1959), kansainvälisen yritystoiminnan professori
* Ingmar Englund (1920–1978), suomalainen kitaristi, banjonsoittaja, sovittaja ja orkesterinjohtaja
* Ingmar Finskas (1925–2001), yritysjohtaja ja maanviljelysneuvos
* Ingmar Lindberg (1945–2025), suomalainen yritysjohtaja ja kulttuurielämän vaikuttaja
* Ingmar Nykvist (1917–1984), suomalainen toimittaja ja kirjailija
* Ingmar Pörn (1935–2014), suomalainen filosofi ja professori
* Ingmar Virtanen (1919–1991), suomalainen lääkäri, hammas- ja suukirurgian professori

## Nimen muita merkityksiä

* C.F. Ingemar Carlson II, Kanadan Winnipegjärvellä liikennöivä lossi

## Lähteet
E=MC²

__NOTOC__
**E=MC²** (**Emancipation=Mariah Carey²**) on yhdysvaltalaisen laulajan Mariah Careyn yhdestoista studioalbumi. Albumi julkaistiin Yhdysvalloissa 15. huhtikuuta 2008, ja se oli heti ensimmäisellä listaviikollaan Billboard 200 -listan sijalla yksi, kun sitä myytiin ensimmäisen viikon aikana peräti 436 000 kappaletta. Ensimmäinen albumilta julkaistu single oli "Touch My Body", joka nousi Billboard Hot 100 -listan kärkeen. *E=MC²* menestyi hyvin, sillä sitä myytiin 2,5 miljoonaa kappaletta maailmanlaajuisesti.

Carey kertoi kirjoittaneensa lauluja edellisen kiertueensa The Adventures of Mimin aikana vuonna 2006. Hän äänitti niitä Tribecalla ja Anguillalla, missä hän vuokrasi saaren suurimman huvilan, jossa oli äänitysstudio. Loppuvuodesta 2007 Carey kertoi yrittävänsä valita uudelle albumilleen päätyvät laulut kahdestakymmenestäkahdesta vaihtoehdosta.

Albumi koostuu monista eri musiikkityyleistä, kuten soulista, R&B:stä, hip hopista, sekä gospelista ja reggaesta. Eräässä haastattelussa Carey sanoi, että jos edellinen albumi oli päivällinen, *E=MC²*-albumi olisi jälkiruoka.

*E=MC²* sai pääasiassa positiivisen vastaanoton. Esimerkiksi *[[Blender]]* antoi albumille neljä tähteä viidestä, samoin *[[The Guardian]]*, kun taas jotkut kriitikot väittivät *E=MC²*-albumin yrittävän kopioida Careyn edellistä albumia, *[[The Emancipation Of Mimi]]ä*. He myös huomauttivat, ettei Carey käyttänyt albumilla viittä oktaavia kattavaa ääntään hyödyksi, mikä oli *[[Los Angeles Times]]in* mukaan albumin huomiota herättävin piirre. Lehti luonnehti albumin olevan myös lähes *The Emancipation Of Mimi* -albumin klooni.

## Kappaleet
# 
# 
# 
# 
# 
# 
# 
# 
# 
# 
# 
# 
# 
# 

;Bonuskappaleet
# 
# 

## Arvostelut
* Metacritic: 63/100
* Allmusic: 
* Entertainment Weekly: A–
* Rolling Stone: 

## Lähteet